Document ID: /roh_data/filtered/fineweb-2-filterrobots_roh.jsonl.gz/70759

Ursina Hartmann è artista e ha gì l'idea per il project da «Die Stimme des Menschen» sin la Klibühni a Cuira. Ella vegn a preleger diversas istorgias u chartas ch'en ramassadas da persunas or da 30 differents pajais. L'idea è da far attent sin il fatg che mintga persuna che mora en u pervi da la guerra è ina persuna memmia bler.
Jau vi che mintga persuna pensa: questa guerra da merda!
Per pudair transmetter quel messadi èn sper Ursina Hartmann er duas dunnas da l'Ucraina sin il palc. Elena Biletska suna il clavazin ed Anhelina Tekucheva chanta chanzuns popularas da l'Ucraina. Er sche las duas dunnas da l'Ucraina èn pir in onn en la Svizra ed èn anc vi dal emprender tudestg na era la lingua nagin problem per la realisaziun dal project. L'intera preschentaziun vegni a dar mo ina giada ils 13. avrigl la saira las 20.00 en la Klibühni, chenüns texts cha Ursina Hartmann vul lura preleger, quai na ha ella anc decidì.